# data[].attributes.body
Pokemon on loistava peli kohtaamisen ja dialogisuuden näkökulmasta, sillä pitkin kylää ravatessa tulee väistämättä juteltua. Peli myös vähentää aikuisen ja lapsen välistä hierarkiaa, kun taitotasoltaan aikuinen ei ole ainakaan lasta parempi. Olen itse käyttänyt tätä työssäni lastensuojelun sosiaalityöntekijänä. -Sonja Soini-

# data[].attributes.body
Innopoli-lautapeli on tarkoitettu yhteiseen kehittämiseen. Peli sisältää yhden laudan, mutta kolme erilaista peliä eri ikäisille. http://www.lapsivaikutukset.fi/innopoli
-Sonja Soini-

# data[].attributes.body
Dialogisuutta ja kohtaamista edistää tutustuminen ja yhdessä tekeminen. Tällaisessa pelissä teemalla ei oikeastaan olisi niin väliä, vaan olennaisinta on, että sitä voi pelata yhdessä. Peli voisi olla kokonaan verkon välityksellä pelattava, mutta ehkä kuitenkin mieluiten lisäisin siihen myös jollakin tavalla lisättyä todellisuutta ja elementtejä, joissa tulisi olla fyysisesti samassa paikassa. Toiminnallisuus ja yhteisen tavoitteen eteen työskentely olisivat hyviä tapoja oppia toisesta ja siten avata mahdollisuuksia dialogille myös muissa asioissa.
-Sonja Soini-

# data[].attributes.body
Yhteiskuntasimulaattori on oppimispeli, jonka tarkoituksena on herättää luokassa keskustelua ja lisätä ymmärrystä yhteiskunnan toiminnasta, äänestämisestä ja yhteiskunnallisesta eriarvoisuudesta. Pelin aikana päästään äänestämään monista ajankohtaisista yhteiskunnallisista kysymyksistä ja niiden seurauksia simuloidaan yhdessä. Samalla nuoret pääsevät kokeilemaan elämää erilaisten ihmisten saappaissa.

Jokaiselle pelaajalle jaetaan henkilöhahmokortti, joka toimii roolihahmona pelin ajan. Roolikortissa on tiedot hahmon nimestä, iästä, sukupuolesta ja asuinpaikasta.  Lisäksi kerrotaan mm.perhesuhteista, koulutuksesta, ammatista ja tuloista.  Osallistujille esitetään kysymyksiä, joista he äänestävät oman mielipiteensä mukaan. Ennen kysymystä aihetta taustoitetaan esimerkiksi tilastojen avulla.  Äänestyksen jälkeen pelaajille esitetään äänestystuloksen vaikutuksia eri yhteiskunnan jäseniin. Jokaisella päätöksellä on seurauksia roolihahmoille, ja äänestystuloksen selvittyä pelaajat liikkuvat ”yhteiskunnan portailla” roolihahmon tietojen mukaisesti.
Pelissä ei ole voittajia tai häviäjiä, vaan siinä esitetään pieni leikkaus jatkuvasti elävästä ja muuttuvasta yhteiskunnasta. Pelin lopuksi ja sen aikana osallistujat keskustelevat kysymysten kautta pelin kulusta, roolihahmojensa liikkumisesta ja yleisesti eriarvoisuudesta ja hyvinvoinnin jakautumisesta.

Lähde: www.yhteiskuntasimulaattori.fi

Kerran pääsin eräässä nuorten vaikuttamistapahtumassa yhdessä nuorten kanssa peliä pelaamaan ja mielestäni oli hyvä keino käsitellä yhteiskunnallisia asioita sekä kannustaa nuoria vaikuttamiseen. Pelissä myös tärkeää dialogisuus, eli keskustelut mitä pelin aikana nousee. Pelissä myös joutuu asettumaan toisen ihmisen asemaan, mikä opettaa empatiataitoja. Ihanteellisin peli on varmaan vähän pienemmässä porukassa, esim. koululuokassa tai nuorten ryhmässä.

-Niina Savilahti

# data[].attributes.body
Ehkäpä sellainen roolipeli missä pääsee kokeilemaan toisen ihmisen asemaan asettumista. Peli itse arpoo mihin rooliin pelaaja päätyy, esimerkiksi juuri vankilasta vapautunut isä, koulun keskeyttänyt nuori, työuupumusta poteva yksinhuoltaja äiti tms. ja pelin tarkoituksena on selvittää tiensä yli erilaisten esteiden kohti tiettyä pelin asettamaa tavoitetta. Esteinä voivat olla esimerkiksi toiste ihmisten ennakkoluulot, koulutuksen tai rahan puute. Kun tekee valintoja, peli ohjeistaisi mistä voi saada apua tai opastusta niin hyvässä kuin pahassakin. Valitsee sitten oikeita tai vääriä valintoja, peli rakentaa niistä tulevaisuuden skenaarion. Näin nuori voi kokea miten vahvasti todellisuudessa tietyt valinnat niiden eteen tultua, ihan oikeasti vaikuttaakin elämään.

-Laura Jokinen

# data[].attributes.body
"ValkeaaTaikaa on vuonna 1997 luotu susilla pelattava chatpohjainen fantasiaroolipeli. Se on aktiivinen ja juonirakenteeltaan vaihteleva. Ajoittain juonen eteneminen riippuu pelaajista ja välillä siihen tuovat vauhtia ja vaarallisia tilanteita ylläpidon suunnittelemat tarinakokonaisuudet ja juonet"

Pelialustana toimii chat, johon pelaajat vuorollaan kirjoittavat pelin kulkua ohjaavaa tarinaa.

"Pelaamisesta tulee jännittävää siinä vaiheessa, kun muillakin pelaajilla on pelissä heidän omia hahmojaan ja he näkevät sinun hahmosi ja puhuvat sille, ja kun omasi puhuu niille. Kukin pelaaja kirjoittaa hahmojensa tarinoita ja tekemisiä chattiin omalla vuorollaan ja näin syntyy iso yhtenäinen pitkä tarina jossa voi tapahtua mitä vain aina hahmojen välisistä tappeluista suuriin rakkausdraamoihin! Vain sinun oma mielikuvituksesi on rajana!"

Peliin on luotu tarkat säännöt ja rajaukset liittyen esim. hahmoihin. Toiset pelaajat voivat piirtää toisillensa hahmoja kuvailujen perusteella ja taiteen tekemisessä liikkuu usein myös pieniä summia rahaa. Pelissä on hyvin aktiivinen ylläpitäjien joukko, joka tarkkailee sääntöjen toteutumista. Peliin on laadittu erilaisia mahdollisuuksia kehittyä ja luoda mm. maagisia ominaisuuksia.

"Pelin maailmassa kasvaa runsain määrin yrttejä ja kasveja. Täällä niitä on listattu vain osa! Näitä kasveja voi kuitenkin käyttää ja sekoitella keskenään, jolloin niistä saa aikaan erilaisia uutteita, hauteita, myrkkyjä ja vasta-aineita"

Tarinat etenevät ja hahmot kehittyvät pelin edetessä. Hahmoihin voi tarttua erilaiset taudit ja myös moraalisilla valinnoilla on merkitystä. Ylläpito on nuorehkoa (+/- 20v), mutta siitä huolimatta peliä voi mielestäni turvallisesti käyttää esim. nuoren moraalisen kehityksen sekä itseilmaisun muotona.

Siteeratut kohdat ovat suoraan pelin nettisivuilta lainattuja. www.valkeaataikaa.com

# data[].attributes.body
Haluaisin pelin ryhmäytymistä varten. Pelin avulla tutustuttaisiin paremmin toisiin ja oltaisi dialogissa toisten kanssa. Se parantaisi ryhmähenkeä ja yhteisöllisyyttä. Peli tukisi muiden kohtaamista. Se sisältäisi ongelmanratkaisutehtäviä, joita voitaisiin ratkoa dialogin keinoin pienissä ryhmissä.  Peli olisi myös viihdyttävä.  -Eija H.

# data[].attributes.body
Terraria on hyvä peli jossa pääsee vuorovaikuttamaan toisten kanssa. Siinä ei myöskään pelin tarina rajoita juurikaan, vaan pelaajat saavat tehdä "mitä" vain. Konsolilla peliä pystyy pelaamaan myös jaetulla ruudulla verkossa pelaamisen lisäksi. Tässä on helppo keksiä tavoitteita (esim. jonkin rakennuksen rakentaminen, tiettyjen asioiden etsiminen, kalastaminen jne.) jota voidaan yhdessä suunnitella että miten tavoitteeseen päästään tai jokin ongelma saadaan ratkaistua. Mitä parhaimia pelejä vuorovaikuttamiseen, tiimityöhön ja ongelmanratkontaan.

Jani Leppäniemi

# data[].attributes.body
Itse haluaisin nuorille tunnetila- pelin. Siinä voisi nuori oppia tunnetiloistansa, tunteiden hallinnasta ja tunteiden vaikutuksista kanssakäymisessä. Nuorilla tunteet usein heittelee laidasta laitaan ja on tärkeää oppia niitä hallitsemaan, mutta myöskin ymmärtämään että kaikki tunteet ovat kuitenkin sallituja.